CELEX: 31990D0254
Language: et
Date: 1990-05-10 00:00:00
Title: Komisjoni otsus, 10. mai 1990, milles sätestatakse tõupuhaste aretuslammaste ja -kitsede tõuraamatuid asutavate või pidavate tõuaretusorganisatsioonide ja -ühingute tunnustamise kriteeriumid

Tähtis õiguslik teade

|

31990D0254

Euroopa Liidu Teataja L 145 , 08/06/1990 Lk 0030 - 0031 Soomekeelne eriväljaanne: Peatükk 3 Köide 32 Lk 0215  Rootsikeelne eriväljaanne: Peatükk 3 Köide 32 Lk 0215 

		Komisjoni otsus,10. mai 1990,milles sätestatakse tõupuhaste aretuslammaste ja -kitsede tõuraamatuid asutavate või pidavate tõuaretusorganisatsioonide ja -ühingute tunnustamise kriteeriumid(90/254/EMÜ)EUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 30. mai 1989. aasta direktiivi 89/361/EMÜ tõupuhaste aretuslammaste ja -kitsede kohta, [1] eriti selle artikli 4 esimest taanet,ning arvestades, et:kõikides liikmesriikides peavad või asutavad tõuraamatuid tõuaretusorganisatsioonid või -ühingud või ametiasutused; seepärast on vaja sätestada tõuaretusorganisatsioonide ja -ühingute tunnustamise kriteeriumid;tõuaretusorganisatsioon või -ühing peab taotlema ametlikku tunnustamist selle liikmesriigi pädevalt ametiasutuselt, mille territooriumil asub tema peakorter;kui tõuaretusorganisatsioon või -ühing vastab teatavatele kriteeriumidele ning on määratlenud oma eesmärgid, peab liikmesriigi ametiasutus, kellelt tunnustamist taotletakse, tema ametlikult tunnustama;käesoleva otsusega ettenähtud meetmed on kooskõlas alalise zootehnikakomitee arvamusega,ON VASTU VÕTNUD KÄESOLEVA OTSUSE:Artikkel 1Ametliku tunnustuse saamiseks peab tõuraamatuid pidav või asutav tõuaretusorganisatsioon või -ühing esitama avalduse selle liikmesriigi ametiasutusele, mille territooriumil asub tema peakorter.Artikkel 21. Asjaomase liikmesriigi ametiasutus peab ametlikult tunnustama igat tõuraamatuid pidavat või asutavat tõuaretusorganisatsiooni või -ühingut, kui see vastab lisas sätestatud tingimustele.2. Kui liikmesriigis on ühe tõu puhul juba ametlikult tunnustatud üht või mitut tõuaretusorganisatsiooni või -ühingut, võib asjaomase liikmesriigi ametiasutus uue tõuaretusorganisatsiooni või -ühingu tunnustamisest keelduda, kui see kahjustab tõu säilimist või ohustab olemasoleva organisatsiooni või ühingu zootehnilist programmi. Sel juhul peab liikmesriik teatama tunnustamisest või selle andmise keeldumisest komisjonile.Artikkel 3Asjaomase liikmesriigi ametiasutus tühistab tõuraamatuid pidava tõuaretusorganisatsiooni või -ühingu ametliku tunnustuse, kui kõnealune tõuaretusorganisatsioon või -ühing ei täida enam lisas sätestatud tingimusi.Artikkel 4Käesolev otsus on adresseeritud liikmesriikidele.Brüssel,10. mai 1990Komisjoni nimelkomisjoni liigeRay Mac Sharry[1] EÜT L 153, 6.6.1989, lk 30.--------------------------------------------------LISATõuraamatut pidav või asutav tõuaretusorganisatsioon või -ühing peab ametlikuks tunnustamiseks:1) olema juriidiline isik vastavalt selle liikmesriigi kehtivale seadusandlusele, kus tunnustamist taotletakse;2) tõendama pädevale ametiasutusele, et:a) ta on võimeline tõhusalt töötama;b) ta on võimeline tegema vajalikku kontrolli põlvnemise registreerimiseks;c) tal on piisavalt suur kari tõuparandusprogrammi teostamiseks või tal on piisavalt suur kari tõu säilitamiseks, kui see on vajalik;d) ta saab kasutada tõuparandus- või säilitusprogrammi teostamiseks vajalikke eluskarja jõudluse andmeid;3) omama reeglistikku, mis hõlmab:a) tõu (või tõugude) omaduste määratlemist;b) loomade identifitseerimissüsteemi;c) põlvnemise registreerimise süsteemi;d) tõuaretuse eesmärkide määratlemist;e) eluskarja jõudluse andmete kasutamise süsteemi, mis võimaldab hinnata loomade aretusväärtust;f) tõuraamatu alamjaotust, kui on erinevad tingimused loomade tõuraamatusse kandmiseks või erinevad menetlused tõuraamatusse kantud loomade klassifitseerimiseks;4) omama põhikirja, milles sätestatakse eriti liikmete vahelise mittediskrimineerimise põhimõte.--------------------------------------------------